b'\n_START_ARTICLE_\nMarkasitt\n_START_SECTION_\nForekomster\n_START_PARAGRAPH_\nDet er blitt rapportert langt f\xc3\xa6rre funn av markasitt FeS\xe2\x82\x82 enn den polymorfe varianten svovelkis FeS\xe2\x82\x82. Markasitt er blitt funnet i oslofeltet ved Dalen-Kj\xc3\xb8rholdt gruver i Porsgrunn, som et sekund\xc3\xa6rmineral etter nedbrytning av magnetkis i Sauda, i Kautokeino og i v\xc3\xa5gan\n_START_SECTION_\nLignende mineraler\n_START_PARAGRAPH_\nKobberkis (Chalcopyritt) ligner p\xc3\xa5 Markasitt, men har en litt sterkere gulfarge, fordi det ogs\xc3\xa5 inneholder kobber. Kobberinnholdet gj\xc3\xb8r kobberkis mykere enn markasitt. Kobberkis har formelen: CuFeS\xe2\x82\x82, d.v.s. mineralet inneholder kobber, jern og svovel. _NEWLINE_Magnetkis (Pyrrhotitt) ligner mye p\xc3\xa5 grunn av fargen, men er mer bronsefarget. Magnetkis er et vanlig mineral i Norge og har formelen: FeS._NEWLINE_Arsenkis (Arsenopyritt) har ogs\xc3\xa5 en annen strekfarge og er gr\xc3\xa5, litt metallisk. Arsenkis finnes i Norge, p\xc3\xa5 Stord, Sulitjelma og i Tr\xc3\xb8ndelag, og har formelen: FeAsS._NEWLINE_Svovelkis (Pyritt) har en lys gul, metallisk strekfarge, og mangler helt gr\xc3\xb8nn farge.  Svovelkis er oppbygd med en kubisk krystallform. Svovelkis som finnes i hele Norge ligner veldig p\xc3\xa5 markasitt, og har samme formel FeS\xe2\x82\x82.'